Downloaded from YTS.BZ
Official YIFY movies site: YTS.BZ
कहाँ से शुरू करूँ?
दरअसल मैं बस यह कहना चाहता हूँ...
कि मैं जो भी हूँ, उसकी वजह वह जगह है जहाँ से मैं आया हूँ।
इटर्निया, एक ऐसी दुनिया जहाँ की खूबसूरती नायाब है।
वहाँ वह सब है, जो सिर्फ़ किस्से-कहानियों में होता है।
इटर्निया में वह सब सच में है।
ग्रिफ्फ़िन, ड्रैगन, बोलने वाले शेर...
जादुई जंगल, धधकते रेगिस्तान, आसमान में तैरते आइलैंड। जो भी सोच सको।
यकीन मानो, मैं नशे में नहीं हूँ।
और वहाँ है कैसल ग्रेस्कल।
मेरे पिता ने एक बार मुझसे कहा था कि इटर्निया इस ब्रह्मांड का धड़कता दिल है।
और ग्रेस्कल उस दिल का दिल है।
तो कह सकते हैं कि उस दिल के दिल का...
दिल है ग्रेस्कल की शक्ति।
कहते हैं कि उससे एक इंसान भगवान जितना ताकतवर बन जाता है।
उस शक्ति को सुरक्षित रखने के लिए उसे एक तलवार में सहेजा गया था।
एक प्राचीन तलवार जिसे कहते हैं स्वोर्ड ऑफ़ पॉवर।
हाँ, पता है, पर उन्होंने यही नाम रखा था।
कहा जाता है कि जब भी इटर्निया को ज़रूरत पड़ेगी...
एक हीरो सामने आकर वह तलवार उठाएगा...
और वह उसे इस्तेमाल करेगा...
ज़बरदस्त तरीके से।
तब तक उसे किले में बंद रखा जाएगा...
एक ऐसी जादूगरनी की निगरानी में...
जो बेहद समझदार हैं, प्राचीन हैं...
और सच कहूँ तो थोड़ी डरावनी भी हैं। पर वह मस्त हैं। वह काफ़ी मस्त हैं।
सैंकड़ों सालों तक, ग्रेस्कल मेरे पुरखों की हिफ़ाज़त में रहा है।
देखो, मेरे पूर्वज काफ़ी ज़बरदस्त हीरो हुआ करते थे।
वे नेक थे, ताकतवर थे, दिलेर थे।
पर, माँ, मैं लड़ना नहीं चाहता।
सब मुझसे बड़े और ताकतवर हैं।
और मेरे तो हाथ भी ठीक से नहीं चलते।
- बकवास! यह तुमसे किसने कहा? - क्रिंजर ने।
यह सच है। यह सबसे छोटा और कमज़ोर है।
कमाल की बात है कि अब तक इसकी कोई हड्डी नहीं टूटी या यह ज़िंदा बचा है।
तो हथियारबाज़ी की जगह राजकुमार क्या करना चाहते हैं?
पता नहीं, मैं यहाँ आराम से क्रिंजर के साथ खेल सकता हूँ।
तुम जाओ। मुझे कोई ऊन का गोला मिल गया, तो मैं उससे खेलता रहूँगा।
पता है, तुम किसी काम के नहीं हो।
क्या मेरा जाना ज़रूरी है?
हथियारबाज़ी की ट्रेनिंग। अभी।
ध्यान से सुनो, इटर्नोस के भावी सूरमाओ।
किसी नाकारा की मूर्तियाँ नहीं बनाई जाती हैं...
किसी डरपोक के नाम पर सड़कों का नाम नहीं रखा जाता है...
और बस पूरी कोशिश करने पर कोई सलामी नहीं मिलती।
यह मैदान, वह किला, तुम्हारी पूरी ज़िंदगी...
यह सब उन लोगों की मेहनत पर टिका है जिन्होंने जंग जीती है।
और तुम्हारे महाराज का सेनापति होने के नाते, मैंने यकीनन बहुत सी जंगें जीती हैं।
इसीलिए आज हम सब यहाँ हैं।
मैंने तुम्हारे माँ-बाप की जान बचाई है।
तुम्हारे पड़ोसियों की जान बचाई है। तुम्हारे पड़ोसियों के माँ-बाप की जान बचाई है।
मतलब बहुत सी जानें बचाई हैं। तो मुद्दे की बात यह है कि मैं तुम्हारे लिए लड़ा हूँ...
और अब तुम मेरे लिए लड़ोगे पूरी फुर्ती से...
सधे हुए निशाने और पूरी ताकत के साथ।
और इसके साथ।
किसी को पता है कि यह क्या है?
यह एक छड़ी है।
जो दिख रहा है, वह बताने का शुक्रिया।
और किसी को जवाब देना है?
टीला?
हमारे बाज़ू।
यह हुई ना बात।
ये तुम्हारे बाज़ू हैं। ये तुम्हारा ही हिस्सा हैं।
ठीक है, जोड़े बना लो। हथियार उठा लो।
मुझे बड़े-बड़े घाव देखने हैं।
नाक से बहता खून देखना है। टूटे हुए दाँत देखने हैं।
ठीक है, चलो। अपनी जगह ढूँढ़ लो।
- डीयान। क्या तुम... - यह असली जंग होती, तो अब तक दो बार मर चुके होते।
- एडम। - नज़रें ऊपर!
सामने वाले का मुँह तोड़ते वक्त, उससे नज़रें मिलाकर रखना।
अपना बचाव करो वरना अगली बार और ज़ोर से लगेगी।
हम बैठकर इस पर बात कर सकते हैं ना?
सुनो, एडम। तुमसे जितना हो सके, उतना करो, ठीक है?
ठीक है। टीला।
तुम कैसी दोस्त हो?
ऐसी दोस्त जो तुम्हारी धुनाई कर देगी।
डंकन।
हमारे नए योद्धा कैसा कर रहे हैं?
ये बहुत अच्छे और मेहनती बच्चे हैं, महाराज।
सब के सब?
नाचना बंद करो, एडम।
- चलो भी। - हमला करो मुझ पर! लड़ो मुझसे!
वह अपना मज़ाक बना रहा है।
मैंने वादा किया है कि उसे एक मर्द बनाऊँगा और मैं वह वादा पूरा करूँगा।
हाँ। पर किस तरह का मर्द बनाओगे?
- एडम! - हमला करो!
उसने उसकी तलवार तो गिरा ही दी।
यह नहीं चलेगा, दोस्त।
मैं जीत गया! मैं जीत गया!
तुम बुद्धू लग रहे हो, एडम।
बेटा।
मुझसे लड़ो। इसके साथ।
उठाओ उसे।
अब...
अपना बचाव करो।
डैड।
डैड!
इस दुनिया में कमज़ोरों के लिए कोई जगह नहीं है।
जी, डैड।
अब तुम दोहराओ।
इस दुनिया में कमज़ोरों के लिए कोई जगह नहीं है।
एडम, उठो!
उठो।
और याद रखो...
गिरना बस फिर से सिर उठाकर खड़े होने का मौका होता है। समझे?
अब दमदार दिखो।
जब वह मुड़कर देखेंगे, तो उनकी नज़र तुम पर पड़ेगी।
और तुम उन्हें दिखाओगे कि तुमने हार नहीं मानी।
जब वह मुड़कर देखेंगे, तो उन्हें कोई डरा हुआ बच्चा नहीं दिखेगा।
उन्हें एक मर्द दिखाई देगा।
उन्हें कौन दिखेगा?
- एक मर्द। - शाबाश। देखो।
जैसे ही वह मुड़कर देखेंगे।
कुछ देर टहल आओ, बेटा।
खेल खत्म। वापस काम पर लगो। चलो।
- एडम। - तुम यहाँ क्या कर रही हो?
तुम्हारे पीछे-पीछे आई हूँ।
हाँ, पर मैं यहाँ अकेले रहने आया था, तो...
स्क्विंक जैसे मत बनो।
पता है, आज मुझे तुम बिल्कुल कमज़ोर नहीं लगे।
ट्रेनिंग के वक्त।
पर मेरे डैड को यही लगा।
क्या वह... जादूगरनी हैं?
वह क्या देख रही हैं?
महाराज रैंडोर, हम पर हमला हुआ है।
मैं सब संभाल लूँगा, महाराज।
शाही फ़ौज को इसके लिए ही तैयार किया गया है।
मैं वादा करता हूँ...
आपको या आपके परिवार को कुछ नहीं होगा।
मैं आपको सुरक्षित ग्रेस्कल पहुँचा दूँगा। सैनिको!
घबराना मत।
साथ ही रहना।
टीला! चलो।
डैड...
मुझे डर लग रहा है।
तुम्हें यह शब्द किसने सिखाया? हाँ? मैंने तो नहीं सिखाया।
सब ठीक हो जाएगा, बेटा।
चाहे जो भी हो जाए, जब तक मैं यहाँ हूँ, तुम्हें डरने की कोई ज़रूरत नहीं है। ठीक है?
चलो। आ जाओ।
अब जाओ! जल्दी!
वे बहुत सारे हैं।
बड़ी सेना का एक ही मतलब होता है।
और ज़्यादा शिकार।
चलो, चलो!
मेरे साथ आओ।
हम इस तरफ़ से जाएँगे।
ठीक है, अभी वहीं रुको।
महल के कमज़ोर टट्टू।
महाराज, जाइए और कहीं मत रुकिएगा।
जाइए। मैं इससे निपट लूँगा।
इन्होंने ग़लत पंगा लिया है।
इससे आगे मत आना।
हमारे घर में घुसने की तुम्हारी हिम्मत कैसे हुई! जानते नहीं हो क्या कि तुम किससे पंगा ले रहे हो?
तुम ही बता दो ना।
मैं हूँ डंकन, शाही फ़ौज का कमांडर।
और महाराज का सेनापति।
और आज...
तुम हार गए।
डैड। डैड।
ठीक है, उठिए। खड़े हो जाइए। उठिए। चलिए ना। प्लीज़।
टीला।
मैं हार गया।
चलिए।
पकड़ लो मुझे।
आज रात रैंडोर का शासन खत्म होता है।
तुम्हें खुद पर इतना भरोसा हो गया कि तुमने सायों में छिपे खतरों से डरना छोड़ दिया।
वह मैं था।
सायों में मैं छिपा था।
ब्रह्मांड के हर अंधेरे कोने, हर साये में...
मैं छिपा था।
पर अब मैं रोशनी में कदम रख रहा हूँ...
इसलिए अब तुम अपनी तबाही का नज़ारा देखोगे।
जाओ। और पलटकर मत देखना।
एडम, डरना मत, बेटा। मैं हूँ ना।
हिम्मत रखना, बेटा। मैं इन्हें रोककर रखूँगा।
- डैड? - जाओ!
डैड!
तू मेरे साथ क्या करेगा, दरिंदे?
मैं तो बस तेरा सिर धड़ से अलग करूँगा।
मेरे साथ चाहे जो भी हो, इटर्नोस कभी तेरा नहीं होगा।
तेरा यह महल बस ईंट-पत्थरों और काँच से बना है।
तेरा यह ताज बस दिखावे का गहना है।
नहीं, मुझे तो इसके पीछे की शक्ति चाहिए।
ईविल-लिन?
ईविल-लिन।
बिल्कुल सही कहा, लॉर्ड स्केलेटोर। लाजवाब।
ले जाओ इसे। इसका वक्त खत्म हो चुका है।
नई सुबह के साथ...
इटर्निया मेरी फ़तह का गवाह बनेगा।
- बस। मुझे जो कहना था, कह दिया। - बिल्कुल, मेरे हुकुम।
- मेरे हाथ उठाने का मतलब है, मेरी बात खत्म। - जी।
वह होता है सबसे बेमिसाल पल!
अब हम यह बात याद रखेंगे, मेरे हुकुम।
वे आ रहे हैं।
ग्रेस्कल हार जाएगा।
नहीं, यह डटा रहेगा।
वह तलवार मेरे पास लेकर आओ, बेटा।
हाँ। जल्दी करो।
तुम्हें तलवार को किसी सुरक्षित जगह ले जाना होगा, यहाँ से कहीं दूर ले जाना होगा।
तो उसे ऐसी जगह भेजिए, जहाँ वे उसे कभी ना ढूँढ़ पाएँ।
मेरे ग्रह पर।
एडम, अपना खयाल रखना...
और कभी मत भूलना कि तुम्हारा घर कहाँ है।
वह तलवार मेरी है।
अच्छे बच्चे की तरह उसे मेरे पास ले आओ।
खबरदार जो एक और कदम आगे बढ़ाने की जुर्रत की।
माँ!
जुर्रत तो मैंने कर ली, मेरी जान।
तलवार मत खोना। बस यही तुम्हें घर वापस ला सकती है।
इटर्निया की सारी उम्मीदें अब तुम्हारे हाथ में है।
अब जाओ!
जाओ!
नहीं!
खैर, तो इस तरह मैं पहुँचा...
ओक्लाहोमा सिटी।
तुम बताओ, जूली। क्या तुम्हारा परिवार इसी जगह से है?
माफ़ करना, पर क्या तुमने "स्केलेटोर" कहा?
हाँ। यही कहा।
अच्छा।
ठीक है। मुझे फ़ोन उठाना होगा।
पर फ़ोन तो बजा ही नहीं।
नहीं, मुझे अपना फ़ोन उठाकर यहाँ से जाना है।
सुनो, जूली, मुझे माफ़ कर दो।
मुझे पता है यह सुनने में अजीब लगता है। तुम तलवार वाली बात सुनकर घबरा गईं क्या?
वह तलवार बस उस शक्ति को सहेजकर रखने का एक ज़रिया है।
जैसे यह गिलास, समझ रही हो ना?
अब तुम्हारे गिलास में ग्रेस्कल की शक्ति है, पर असल में, वह तुम्हारे गिलास में नहीं...
मेरी तलवार में है और मैंने उस रात उसे खो दिया था।
मुझे इस बात पर शर्म आती है। पर मैंने उसे खो दिया और...
मैं उसे ढूँढ़कर रहूँगा।
और जब वह मिल जाएगी, वह मुझे घर लौटने का रास्ता दिखाएगी।
क्या तुम मुझसे रिश्ता तोड़ रहे हो?
नहीं! पर ये एक-दूसरे के लिए ही बने हैं।
अच्छा।
प्लीज़ ऐसा मत करो। तुम खुद यह नहीं चाहते।
हैलो!
क्या हाल है, भाई?
तू जल्दी घर आ गया।
मुझे इस बारे में बात नहीं करनी।
यार।
तूने उसे बता दिया? पूरी बात बता दी?
जादूगरनी के बारे में, बोलने वाले हरे शेरों के बारे में?
और उस राजा के बारे में भी बता दिया जो तेरी मर्दानगी को लेकर निराश था?
हाँ। शायद मुझे वह बात नहीं बतानी चाहिए थी।
मतलब, तूने डेटिंग एप वाली लड़की से कहा कि तू किसी और ग्रह से है...
पर यहाँ फँसा है जब तक तुझे तेरी जादुई तलवार घर नहीं ले जाती।
सुनने में यह... कोरा पागलपन लगता है।
उन हट्टे-कट्टे बंदों की ड्रॉइंग, तू जो कहानियाँ सुनाता है...
वे असल ज़िंदगी में भी हट्टे-कट्टे हैं, यार, समझे?
मतलब, जब उसने मुझसे पूछा कि मैं कहाँ से हूँ, तो मैं और क्या कहता?
कि तेरे माता-पिता किसी बुरे हादसे में मारे गए।
जिसका मुझे बहुत अफ़सोस है।
और तू उन यादों को भुलाने की कोशिश कर रहा है और उसकी जगह ये कहानी सुनाता है।
तेरे थेरेपिस्ट ने भी यही कहा था ना?
तेरा मतलब मैं भूल जाऊँ कि मैं कौन हूँ?
अपनी ज़िंदगी का मकसद भूल जाऊँ?
शायद तेरी ज़िंदगी का मकसद है अजीब ना होना।
कभी यह सोचा है?
मतलब, तू अपनी नौकरी करते हुए, घर का किराया देकर, वीकेंड पर मस्ती करके...
अगली छुट्टियों तक के दिन गिनते हुए नहीं जी सकता?
बाकी सब की तरह।
रैम मैन
तुम्हारा असाइन्मेंट था अपने पसंदीदा ऐतिहासिक व्यक्ति की तस्वीर बनाना।
धक्काबाज़ इतिहास का हिस्सा है।
इटर्निया
नहीं।
आज का दिन बहुत अच्छा रहेगा।
मुझे तुम्हारे दिल की बात सुनाई देती है...
मुझे तुम्हारे जज़्बात महसूस होते हैं...
मुझे तुम्हारा सच दिखाई देता है।
और हमारे पसंदीदा मंत्र की मदद से तुम खुद को यह याद दिला सकते हो।
चलो, अब खड़े होकर यह साथ में बोलते हैं।
सब खड़े हो जाओ, ठीक है।
मुझमें अपना सबसे अच्छा रूप बनने की शक्ति है।
एडम ग्लेन वह/पुरुष
वह उसका सच हो सकता है, पर मेरा सच नहीं है।
शायद हम सबको पता होना चाहिए कि हम किसके सच की बात कर रहे हैं।
क्या आपने यह तलवार कहीं देखी है?
मुझे लगता है, बात यह है कि सच को लेकर बहुत बातें हो रही हैं...
पर शायद ज़्यादा फ़ायदा तब होगा...
जब उस सच को सुनने की कोशिश की जाएगी। है ना?
क्या मतलब?
तुम मेरी जगह पर हो।
क्या?
तुम मेरी जगह खड़े हो।
माफ़ कीजिएगा।
मैं यहाँ नया हूँ, क्या आप कोई सलाह दे सकते हैं?
अगर आप कुछ सिखा सकें।
तो सुनो, अपना साथ दो, अपने रास्ते का रोड़ा मत बनो।
रोड़ा बनकर कोई फ़ायदा नहीं। पर अगर अपना साथ दोगे...
तो ऐसा कुछ नहीं जो तुम हासिल ना कर पाओ।
वाह।
क्या कमाल की बात कही।
क्या आप यह बात एक और बार बोल सकते हैं?
नहीं। और कुछ नहीं कहूँगा।
तुम्हारा सफ़र अच्छा रहे, बच्चे।
क्या आपने यह तलवार कहीं देखी है?
डिंग-डोंग।
- हैलो। - हैलो।
अगर तुम्हारे पास एक मिनट हो, तो ज़रा मेरे ऑफ़िस में आ जाओगे?
मैं एचआर का एक बेहद ज़रूरी काम कर रहा था।
वह तो दिख ही रहा है। हाँ। पर मैं तुमसे पूछ नहीं रही थी। बता रही थी। तो...
अच्छा, ठीक है।
हाँ, शायद तुम समझे नहीं। मेरे बोलने के ढंग से समझ नहीं पाए।
मतलब, क्या यह सवाल है? नहीं है।
- तो दस मिनट में आ जाना? ठीक है। - ठीक है।
ठीक है, सूज़ी।
एडम, क्या तुमने कभी सोचा है कि इस कंपनी में तुम्हारा भविष्य क्या है?
क्या मुझे सोचना चाहिए?
ठीक है, मैं इसे ज़रा अलग ढंग से पूछ लेती हूँ।
तुम अपने काम में अच्छे हो।
अच्छे से बात करते हो, ईमानदार हो, समझदार हो।
लोग तुम्हारी बात सुनते हैं। तुम्हें पसंद करते हैं।
पर...
तुम्हारा ध्यान कहीं और रहता है...
और मैं किसी की खुशी में खलल नहीं डालना चाहती।
और अगर तुम्हें तलवार वगैरह का शौक है, तो बात मस्त-ज़बरदस्त है।
पर अगर मैंने तुम्हारी खिंचाई नहीं की, तो उसका मतलब होगा कि मैं अपना काम नहीं कर रही।
"खिंचाई"?
डाँटना। समझे ना?
मैं एक सख्तमिज़ाज बॉस हूँ। मस्तीखोर दोस्त नहीं बन सकती।
पर अब संजीदा हो जाते हैं।
तुम्हारे शौक का तुम्हारे काम पर असर पड़ रहा है।
मुझे तुम्हारी तलवार मिल गई।
थोड़ी देर इस पर ध्यान मत दो, ठीक है?
तलवारों को लेकर तुम्हारा यह जुनून...
ह्यूमन रिसोर्स के लिए ठीक नहीं है।
तो, अगर तुमने खुद को नहीं सँभाला, तो मुझे तुम्हें काम से निकालना पड़ेगा।
तो तुम मुझे वॉर्निंग दे रही हो?
हाँ। ठीक है। आखिरकार तुम समझ गए।
मुझे बहस करना बिल्कुल पसंद नहीं है।
अगर तुमने काम के वक्त तलवारें ढूँढ़ना बंद नहीं किया, तो तुम्हें नौकरी से निकाल दिया जाएगा।
लोगों को घबराहट होने लगी है। खासकर डैरिल को।
हे भगवान, मुझे डैरिल फूटी आँख नहीं सुहाता।
देखो, तुम समझ नहीं रही हो।
उस तलवार के बिना मैं कुछ नहीं हूँ।
ठीक है, तो अब होगा सच का सामना।
क्या तुम यहाँ इस असली दुनिया में जीना चाहते हो...
या सपनों की दुनिया में अपनी ज़िंदगी ज़ाया करना चाहते हो...
जहाँ तुम्हारा कोई मकसद ना हो, जहाँ तुम अपने फ़ोन से दूर ना रह सको।
मुझे तुम्हारा हाथ दिख रहा है।
- बस एक बार देखने दो। - नहीं। फ़ोन मत उठाना।
- बस मैसेज देख लूँ। - ऐसा मत करना।
- और मैं बस... मैं देख रहा हूँ। - नहीं...
अच्छा, तो फ़ोन उठा लिया। ठीक है।
मुझे तुम्हारी तलवार मिल गई। 300 डॉलर में वह तुम्हारी हो जाएगी
- एडम? - अरे, वाह।
- एडम? रुको। - मुझे जाना होगा।
एडम? तुम ऐसे नहीं...
अगर तुम बाहर गए, तो इस नौकरी से हाथ धो बैठोगे।
आपसी सहमति से।
द फ़्राइट ज़ोन
ठीक है, मैं यहाँ पहुँच गया हूँ।
अंदर आ जाओ।
मुझे कैसे पता चलेगा कि...
पता चल जाएगा।
तुम ही हो ना?
मुझे तो यही लगता है। हाँ।
सही है।
- हाँ। - हाँ।
मेरी तलवार तुम्हारे पास है?
नहीं। मेरे पास नहीं है।
तलवार नहीं है?
नहीं।
हे भगवान।
ठीक है, मतलब तुम वह नहीं हो।
- माफ़ करना। - ठीक है।
बिग जिम
- क्या तुम्हारे पास मेरी तलवार है? - क्या?
छोड़ो।
क्या तुम्हारे पास मेरी तलवार है?
मेरे पास है। वह मेरे पास है।
क्या बकवास है, यार?
सबसे पूछ रहे हो कि क्या उनके पास तुम्हारी तलवार है?
हाँ। इन्हें देखकर लगता है कि इनके पास तलवार होगी।
मेरे घर पर एक जादू की छड़ी है।
इससे दूर रहो।
मैं तुम्हें यहीं तक ला सकता हूँ।
क्या?
इसका मैं क्या करूँ?
वह तुम्हारा सिरदर्द है, यार।
मैं यहाँ कभी आया ही नहीं।
हालात काबू में हैं!
सुनिए, आप यह नहीं कर सकते!
चिंता मत करो। यह मेरी तलवार है।
ठीक है।
अरे, नहीं।
सर, प्लीज़ टोराक के ऊपर से हटिए।
टोराक मेरे ऊपर है।
मिल गई। नहीं मिली। मुझे नहीं मिली।
सर, प्लीज़ पुतले पर मत चढ़िए।
यह मुझ पर चढ़ रहा है।
सर, वह तलवार बिकाऊ नहीं है।
मैं इसे खरीद नहीं रहा। मैं इसे ले रहा हूँ।
बस एक सेकंड में, मैं गायब हो जाऊँगा...
एक चौंधिया देने वाली धमाकेदार रोशनी में।
शायद।
क्या बात है।
ग्रेस्कल की अपार शक्ति से
मुझे घर जाना है!
ग्रेस्कल, मुझे घर ले चलो।
तुम सिंगल हो क्या?
क्या बकवास है!
जब तुम मुझे हँसाते हो, तो मुझे गुस्सा आता है। रुलाते हो, तो और ज़्यादा गुस्सा आता है।
जब तुम पास नहीं होते और फ़ोन नहीं करते, तो मुझे गुस्सा आता है।
- क्या यह... - स्वोर्ड ऑफ़ पॉवर है?
हाँ, वही है। ठीक है।
प्लीज़ काम कर जाओ।
कुछ तो करो।
डैड
मारे गए।
वैसे, तलवार मस्त है, हाईलैंडर।
हाँ, कमाल की तलवार है, रिप वैन...
किंग आर्थ...
तुम आखिर हो कौन? हाईलैंडर?
हे भगवान, यह क्या बकवास है? कैसे बेवकूफ़ हैं।
यहीं बैठे रहना।
यह क्या हो रहा है?
नहीं।
ठीक है।
एडम?
यह सच में तुम ही हो क्या?
क्या?
तुमने मुझे पहचाना नहीं?
अब भी स्क्विंक की तरह लल्लू हो।
टीला?
घर वापस चलें?
उस चीज़ को मुझसे क्या चाहिए?
वह तुम्हारा पीछा नहीं कर रहा। उसे यह चाहिए।
तलवार ने सिग्नल भेजा था। तुमने सिग्नल भेजने में इतना वक्त क्यों लगा दिया?
यह मुझसे खो गई थी।
- "खो गई थी"? - हाँ।
पंद्रह साल हो गए हैं।
ठीक है, तीन की गिनती पर।
- नहीं। मैं भागना नहीं चाहता। मैं नहीं भाग सकता। - एक। दो।
- तीन। चलो। - मुझमें इतनी ताकत नहीं बची।
ठीक है, ज़रा धीरे भागो।
- कूदो! - कूदो? नहीं!
ठीक है। ठीक है।
- तुम्हें हो क्या गया है? - हाँ। ठीक है।
हम कहाँ जा रहे हैं?
मेरे शिप पर। वहाँ ऊपर है।
कहाँ पर?
हाँ।
सही है।
शिप। खुल जाओ।
मुख्य द्वार खुल रहा है।
एक बात कहूँ, मैंने तुमसे कहा था कि यह सब सच है।
मतलब, तुमसे नहीं कहा था...
पर दरअसल, तुम सब लोग...
उन लोगों जैसे ही हो जिन्होंने मुझ पर भरोसा नहीं किया।
एडम, चलो।
शिप, यहाँ से चलो। अभी!
यहाँ से जा रहे हैं, अभी।
रुको। यह थोड़ा अजीब लगेगा।
- ठीक है। - शिप, कमाल दिखाओ।
अब कमाल शुरू हो रहा है।
यकीन नहीं होता कि यह तुम हो।
हाँ।
मैं ही हूँ।
तुम कितनी बड़ी हो गई हो।
मतलब उम्र में।
मतलब, उम्र में... अकल में... हर तरह से बड़ी हो गई हो!
और तुम बिल्कुल नहीं बदले।
हाँ...
एडम, तुम नहीं जानते कि हालात कितने बुरे हो गए हैं।
मतलब, तुम्हारे जाने के बाद सब बदल गया।
मेरे माँ-बाबा?
उस रात स्केलेटोर उन्हें ले गया था...
और उसके बाद हमने उन्हें कभी नहीं देखा।
हम इटर्निया में पहुँचने वाले हैं दस...
नौ, आठ, सात, छह...
यकीन नहीं होता कि मैं आखिरकार घर लौट आया।
ज़्यादा उम्मीद मत रखना।
...दो, एक।
सब तबाह हो गया है।
स्केलेटोर को इटर्नोस कभी चाहिए ही नहीं था।
बस वह यह नहीं चाहता था कि वह किसी और के पास रहे।
उसने ऐसा क्यों किया?
क्योंकि वह बुरा है।
केवल यह वजह तो नहीं हो सकती।
उसके चेहरे की जगह बस एक खोपड़ी है।
हमें जाना होगा। ऐसे खुले में रहना बहुत खतरनाक है।
तुम क्या देख रहे हो?
माफ़ कीजिएगा, हुज़ूर। समझ नहीं आ रहा था कि आप जाग गए हैं या नहीं, मेरे हुकुम।
मेरी लाठी लेकर आ, सूअर।
जी, मेरे हुकुम।
ध्यान से! उसे गिरा दिया, तो तुम्हारा कीमा बनवा दूँगा...
जैसे तुम्हारी माँ के साथ किया था।
स्केलेटोर, मेरे हुकुम...
दरिंदा लौट आया है।
स्केलेटोर, मेरे ज़ालिम, जल्लाद हुकुम।
मेरे वहशी, शैतानी हुकुम...
अरे, चुप करो! अपने घुटनों के बल बैठो।
और नीचे।
कह दो कि तुम तलवार लेकर आए हो।
मुझे वह मिल गई थी, मेरे हुकुम, पर उस लड़की टीला ने उसे छीन लिया।
बस कीजिए। बहुत दर्द हो रहा है, मेरे हुकुम।
टीला?
महाराज के सेनापति की बेटी।
ख़ुफ़िया रिपोर्ट के हिसाब से आज सुबह ही उसका शिप इटर्नोस के ऊपर चक्कर काट रहा था।
मतलब तलवार वापस आ चुकी है।
हमें उसका पीछा करके देखना होगा कि वह भागकर कहाँ जाएगी।
यह काम शुरू हो चुका है, मेरे हुकुम।
तुम अब तक गए क्यों नहीं?
वह तलवार मेरे पास लेकर आ, जड़बुद्धि!
मैं क्या हूँ, ईविल-लिन? क्या मैं शक्तिशाली नहीं हूँ?
मेरे हुकुम, आपसे ज़्यादा शक्तिशाली कोई नहीं है।
क्या मैंने इटर्निया के लोगों को यह दिखाने की पूरी कोशिश नहीं की...
कि मैं एक इंसाफ़-पसंद और काबिल शासक हूँ?
आपने यह साबित करने के लिए उनके हज़ारों लोगों को मार डाला है।
हाँ, पर उसका क्या फ़ायदा?
मेरे हुकुम, अगर मुझे यह कहने की इजाज़त हो।
आप पहले ही जीत चुके हैं।
आपके पास एक विशाल सेना है।
विनाश की लाठी है, हड्डियों का सिंहासन है...
और आपके पास मैं भी तो हूँ।
क्या आपको और किसी चीज़ की ज़रूरत है?
यह सब छिन सकता है। क्या तुम यह बात समझ नहीं रहीं?
मेरी लाठी छिन सकती है। तुम छिन सकती हो। सब छिन सकता है।
और फिर, मैं क्या रह जाऊँगा?
- मेरे हुकुम, आप... - फिर मैं कुछ नहीं रहूँगा।
जब तक वह तलवार किसी और के हाथ में रहेगी...
मेरी ताकत कभी भी छिन सकती है।
मुझे अपनी ज़िंदगी में यह डर नहीं चाहिए।
मैं कोई अदना-सा राजा नहीं हूँ।
मैं एक शैतान हूँ...
पर भगवान बनना चाहता हूँ।
- तुम मुझे कहाँ ले जा रही हो? - शाही फ़ौज के पास।
या कम से कम उनमें से जितने बचे हैं।
शाही फ़ौज यहाँ हैं? तुम लोग यहाँ छिपकर रहते हो?
स्केलेटोर हमें ढूँढ़ने यहाँ कभी नहीं आएगा।
और क्योंकि अब हमें तलवार मिल गई है, हम उसे हरा सकते हैं।
उसे अपने पास ही रखना और किसी का ध्यान मत खींचना।
पृथ्वी पर लोग ऐसे कपड़े पहनते हैं?
दरअसल, नहीं। ऐसा नहीं है।
घूरो मत।
मुझे तलवार दिखाई दे रही है।
सुनो, मुझे बात करने देना।
हो सकता है कि वे लोग थोड़े नाराज़ हों...
कहाँ थीं तुम? तुम्हें गश्त पर रहना था।
स्केलेटोर के गुंडे चारों ओर फैले हुए हैं।
मुझे स्वोर्ड ऑफ़ पॉवर मिल गयी।
क्या?
वह देखो। और वह जिसके पास है, वह है महाराज रैंडोर का बेटा।
इटर्नोस का खोया हुआ राजकुमार।
हैलो, सर।
मुझे यहाँ आकर बहुत अच्छा लग रहा है।
यह महाराज का बेटा नहीं हो सकता।
यही है। और यह इस बात को साबित कर सकता है।
हाँ, साबित कर सकता हूँ।
तो...
मैंने बचपन में तुम्हें बाबा के साथ देखा था, तुम्हें जंग की तैयारी करते देखा था।
क्या? यह भूकंप था क्या? क्या?
यह छुटकू कौन है?
धक्काबाज़?
क्या बुलाया तुमने मुझे?
धक्काबाज़?
क्योंकि... मैंने तुम्हें यह नाम दिया क्योंकि दिखने में...
कैसा दिखता हूँ?
ऐसा बंदा जो एक टक्कर में किसी को उड़ा दे।
धोखेबाज़। तुम हमें नहीं जानते।
नहीं। मैं तुम्हें जानता हूँ।
मैं सारी ज़िंदगी लोगों को तुम सबके बारे में बताता रहा हूँ।
बचपन में, तुम्हारी तस्वीरें बनाया करता था ताकि तुम लोगों को भूल ना जाऊँ।
- ऐसी बात है? - हाँ।
तो बताओ मैं कौन हूँ?
तुम हो मुक्केबाज़।
मुझे पता है कि यह तुम्हारा असली नाम नहीं है, पर...
तुम सबको मुक्का मारते हो, इसलिए...
मैं किसी को मुक्का नहीं मारता।
मैंने तुम्हें एक बार एक गॉब्लिन को मुक्का मारते देखा था।
एडम!
यह बचाएगा इटर्निया को?
देखो, मैं समझती हूँ। मुझे भी नहीं लगा था कि यह ऐसा होगा, ठीक है?
पर यकीन मानो, यह वही है।
मैंने स्वोर्ड ऑफ़ पॉवर का पीछा किया...
- दिखाओ मुझे। - ...और वह तलाश मुझे ले गई...
- हिलना बंद करो! - यह क्या कर रहे हो?
- ...इस बंदे तक। - दो मुझे।
टीला।
शुक्रिया।
मुझे लगा था यह मुलाकात इससे तो बेहतर रहेगी।
हमें ज़रा इसके बारे में बात करनी होगी।
- ज़रूर। हाँ। बात कर लेते हैं। - नहीं। एडम!
तुम्हारा नाम डीना है ना? डीना?
- डीयान। - डीयान।
डीयान। हाँ! हे भगवान।
देखो, यह बहुत अजीब लगेगा, पर हम स्कूल में साथ थे।
तुम मुझे धक्का मारकर लॉकर्स पर गिरा देती थी।
दर्द होता था क्या?
दरअसल, मैं...
डीयान? लगता है तुमने दरवाज़े पर ताला लगा दिया है। गलती से।
मुक्केबाज़?
क्योंकि उसका बहुत बड़ा...
- मैं बस दस साल का था, ठीक है? - हमें यहाँ से निकलना होगा।
यहाँ टॉयलेट जैसी बदबू आ रही है।
- इससे आ रही है बदबू। - दफ़ा हो जाओ।
हाँ, सही है।
यह क्लास-4 बैटलबॉट है क्या?
क्या? नहीं, यह कुछ खास नहीं है। बस सर्विस बॉट है। एक फ़ैंसी नौकरानी।
क्या बात कही।
नहीं, क्लास-4 से ज़्यादा खतरनाक सुपर सोल्जर आज तक नहीं बनाए गए हैं।
इस तरह का एक बॉट ही 15 सैनिकों के बराबर होता है।
नहीं, 20 के बराबर होता है।
सही है।
दिखने में तो यह स्वोर्ड ऑफ़ पॉवर ही लग रही है।
मैंने जितना सोचा था, तलवार उससे छोटी है।
वह इसलिए कि मेरा हाथ बहुत बड़ा है।
तुम्हारा दूसरा वाला हाथ बड़ा है।
यह वाला भी काफ़ी बड़ा है।
इसलिए मेरे हाथ में तलवार छोटी लगती है।
कैप्टन।
हाँ, बोलो।
बाहर एक मुसीबत खड़ी हो गई है।
वे तलवार लेने आ रहे हैं!
हमें यहाँ से निकलना होगा।
मिस? तुम यहाँ पोंछा लगाने के लिए नहीं बनी हो।
तुम हमारे साथ काम कर सकती हो।
एक नौकरानी के तौर पर?
नहीं, एक सैनिक के तौर पर।
एडम, क्या तुम उस मशीन से दोस्ती करना बंद करोगे?
मैं तुम्हारे साथ काम करूँगी...
पर शर्त यह है कि मैं खाना नहीं बनाऊँगी...
कुछ धोऊँगी नहीं...
और तुम्हारे अंदर से निकलने वाली हर चीज़ तुम खुद साफ़ करोगे।
समझे?
रुको।
एक सेकंड रुको।
इन्हें उठाने में मदद करो। इन्हें छोड़कर नहीं जाऊँगी।
- क्या? इस शराबी को? - पापा।
उठिए।
तुम इन्हें पापा क्यों बुला रही हो?
यह मेरे पापा हैं।
पापा, उठिए।
शोर मत मचाओ। मैं सोने की कोशिश कर रहा हूँ।
- डंकन? - इन्हें उठाने में मेरी मदद करोगे या नहीं?
हाँ।
ठीक है।
हे भगवान, यह बहुत भारी हैं।
हाँ, अच्छा खयाल है। इन्हें पानी की ज़रूरत है।
यह कौन है? मैं तुम्हें जानता हूँ क्या?
हाँ। बिल्कुल।
सालों पहले, जब मैं छोटा बच्चा था, आप मुझे ट्रेनिंग देते थे।
तलवारबाज़ी में? हाथों से लड़ने में?
आप मुझे शर्मिंदा करते थे, हारने पर मेरा मज़ाक उड़ाते थे...
मेरा हौसला तोड़ते थे, आपने मेरे आत्मविश्वास की धज्जियाँ उड़ा दी थीं?
एडम। मैं एडम हूँ।
मैं यह साफ़ नहीं करूँगी।
किसी ने तुमसे यह साफ़ करने को नहीं कहा।
एक मिनट। मैं जानता हूँ तुम कौन हो।
तुम रैंडोर के बेटे हो।
हाँ। हाँ, मैं वही हूँ।
प्यारा सा, नन्हा एडम।
एडम! यह तो कमाल हो गया! मैं आपको याद हूँ।
पतले-दुबले से। सींकिया पहलवान। एकदम कमज़ोर।
ठीक है। मुझे नहीं लगता कि मैं... सींकिया पहलवान?
ठीक है, बहुत हुआ। हम जा रहे हैं। जल्दी चलिए, पापा।
- क्या? नहीं, नहीं। - चलिए।
मैं यहीं ठीक हूँ। तुम लोग जाओ।
मैं यहाँ इस उल्टी के पास ही लेटूँगा।
हमें इन्हें उठाकर ले जाना पड़ेगा।
अच्छा। मुझे इस ज़ोरदार एड्वेंचर पर चलने का बुलावा देने का बहुत-बहुत शुक्रिया।
अरे।
अरे, मैं चल सकता हूँ। मैंने कहा ना मैं चल सकता हूँ!
इस तरफ़।
तलवार यहीं है। ढूँढ़ो उसे!
तलवार को उससे जितनी दूर ले जा सको, ले जाओ। जाओ!
चलो, हमें जाना होगा।
यहाँ हो क्या रहा है?
ए, कमीनी रोबोट!
मैंने कहा ना कि मैं चल सकता हूँ।
तुम्हें शायद झुक जाना चाहिए।
और तुम्हें शायद...
रोबोटो, क्या तुम बस एक सेकंड के लिए बैटल मोड चालू कर सकती हो?
मज़ाक कर रहे हो क्या?
यह एक सर्विस बॉट है। डंकन ने सालों पहले इसे रीप्रोग्राम कर दिया था।
बिल्कुल किया था। यह सिरफिरी मेरी खोपड़ी उड़ाने वाली थी।
वह मशीनी खराबी थी।
हाँ, बिल्कुल।
भागो।
आखिर हो क्या रहा है?
मुझ पर गोलियाँ चलाना बंद करो!
शुक्रिया, दोस्तो।
मेरे पीछे आओ।
वह कूद गई क्या?
मुझे इसकी उम्मीद नहीं थी।
हाँ। मुझे भी नहीं थी।
- मैं ड्रंकन को उठा लूँ? - तुमने क्या बुलाया मुझे?
ठीक है। डंकन, क्या तुम ठीक हो?
एकदम मज़े में हूँ।
वह अब तक ज़िंदा कैसे है?
- पापा। - नहीं, मैं ठीक हूँ।
चलिए।
हाँ। ठीक है।
बाहर आओ, कायरो!
पक्कड़-जबड़ा।
कौन?
- मैंने इसकी तस्वीर बनाई थी! - पक्कड़-जबड़ा?
- रहने दो। - नहीं, नहीं।
पापा।
बस यह नहीं होना चाहिए था। हम फँस गए हैं।
अब भागने के लिए कोई जगह नहीं बची।
मैं उससे बात कर सकता हूँ। इस बारे में बातचीत शुरू कर सकता हूँ।
- दिमाग खराब हो गया है क्या? - क्या?
- इसका दिमाग खराब है? - बातचीत?
यही तो काम करता हूँ मैं।
मैं इस काम में माहिर हूँ।
- अरे, नहीं। नहीं! - मैं अभी आता हूँ। अभी आता हूँ।
- क्या? - एडम!
हैलो!
हैलो।
मिस्टर पक्कड़-जबड़ा।
हैलो।
रुको।
क्या मैं तुमसे कुछ बात कर सकता हूँ?
मैं बस शांति बहाल करना चाहता हूँ...
क्योंकि ऐसा लग रहा है कि यहाँ सब बहुत जज़्बाती हो रहे हैं।
अच्छा, ऐसा है?
और तुम कौन हो?
मैं एडम हूँ। राजकुमार...
ठीक है...
मुझे दिख रहा है कि बात लड़ाई-झगड़े की ओर बढ़ रही है।
बोलना बंद करो।
ठीक है।
देखो, झगड़े सुलझाने का सबसे अच्छा रास्ता है बातचीत, है ना?
तलवार चलाओ!
तलवार चलाओ। कौन सी तलवार?
जादुई शब्द बोलो।
शक्ति...
ग्रेस्कल की अपार शक्ति से।
ग्रेस्कल की अपार शक्ति से!
मुझमें है शक्ति!
अरे, वाह।
वाह।
ग्रेस्कल का मसीहा!
हम बच गए।
हम गए काम से।
बाप रे...
शाबाश। यही तो मैंने तुम्हें सिखाया था।
यह नहीं... ठीक है।
यह अच्छा है। अच्छा कर रहा है।
- चलो, यहाँ से निकलते हैं। जल्दी। - चलो।
तुम लोगों ने वह देखा?
मैंने उस बंदे का हाथ उखाड़ लिया और उसके सारे दोस्तों को गोली से उड़ा दिया।
मैंने देखा, बेटा। मैंने सब देखा।
बेवकूफ़ो! नाकारा, निकम्मो!
मेरे हुकुम!
दो कौड़ी के कमज़र्फ़ कीड़ो!
मुझे वह तलवार चाहिए! सुना तुमने? मुझे वह तलवार चाहिए। वह मेरी है।
मेरी है, मेरी है।
और मैं वह लेकर रहूँगा। सुना तुमने?
मैं वह लेकर रहूँगा। और तुम, तुम वह मेरे लिए लेकर आओगे।
समझे तुम?
उनका पीछा करो! तलवार लेकर आओ!
शायद मुझे शिप उड़ाना चाहिए।
आप नहीं उड़ाएँगे, पापा।
तुम अच्छा उड़ा रही हो, टीला।
- अभी नहीं, एडम। - ठीक है।
- साला... - गड़बड़ी।
दरवाज़ा खुल गया है।
शिप, इंजन चेक करो।
इंजन चेक कर रहा हूँ। मेरा दरवाज़ा खुल गया है।
- ठीक है। - बस इतना कह रहा हूँ कि...
मुझे बहुत अनुभव है जब बात आती है...
आपको पैदल जाना है, पापा? आपको पैदल ही भेज दूँगी।
धत्।
- टीला? - बाहर जाओ और उन बदमाशों को मार गिराओ।
- ठीक है। - स्काई स्लेड। पीछे रखी है।
मैं अभी निकालता हूँ। स्काई स्लेड।
- आप नहीं। - क्या?
आप हरगिज़ नहीं जाएँगे।
क्या...
ठीक है।
हाँ।
हम नीचे जा रहे हैं।
देखो, अगर तुम योक पर...
- कम दबाव डालो, तो तुम्हें... - एक शब्द भी मत बोलिएगा।
हम क्रैश होने वाले हैं।
टीला, शिप को जितना हो सके, स्थिर रखो।
एक शराबी यह बोल रहा है।
ठीक है।
एडम?
एडम! सुनो!
ए, अपने पीछे देखो!
- वहाँ से हट, बेवकूफ़। - क्या?
तुम मरने वाले हो।
वाह, तुम तो शिप कमाल का उड़ाती हो।
मुझे कुछ नहीं सुनना।
इटर्निया के बागियो।
तुम बहुत समय तक बचे रहे, पर अब वह समय खत्म हुआ।
तुम्हारा वक्त खत्म।
अगर तुम कल की सुबह देखना चाहते हो...
तो मेरा वफ़ादार बनकर रहना होगा।
क्या तुम इसका मतलब समझते हो, बदमाशो?
इसका मतलब मैं तुम सबको एक-एक करके मार डालूँगा...
जब तक तुम मुझे उस गुस्ताख वहशी का नाम नहीं बता देते।
और क्या तुम्हें पता है मैं किसकी बात कर रहा हूँ?
हट्टा-कट्टा। लंगोट पहने। धूप से तपा शरीर।
बड़ी सी चमचमाती तलवार।
नहीं?
अच्छी बात है।
तुम।
ईविल-लिन, यह कौन है?
घास दानव।
इससे काम चल जाएगा।
नहीं! नहीं।
देखो, इटर्निया के हारे हुए सूरमाओ...
अब यह अपनी दो कौड़ी की ज़िंदगी की भीख माँगेगा।
शुरू करो।
भीख माँगो।
नहीं।
नहीं!
देखो, मेरी जान, मैंने घास की चटनी बना दी।
क्या बात है। चटनी।
मैं एक बार फिर से पूछता हूँ...
वह योद्धा कौन था जो आज तुम्हारे लिए लड़ रहा था?
अब और किसी को मत मारो!
और किसी को मत मारो। मैं बताता हूँ।
जल्दी बताओ।
वह राजकुमार हैं, जो मौत की आगोश से लौट आए हैं।
ऐसी बात है?
ले जाओ इन सबको। कोठरी में बंद कर दो।
इस जगह को जलकर खाक हो जाने दो।
वे हमारा पीछा करते हुए यहाँ तक नहीं आएँगे।
तब तक तो नहीं, जब तक और सैनिक नहीं ले आते।
अंधेरा होने से पहले जाकर एडम को ढूँढ़ती हूँ।
नहीं, वह काम मुझ पर छोड़ दो।
- नहीं, पापा। मैं कर लूँगी। - टीला। यही तो मेरा काम है।
काम था। यह आपका काम हुआ करता था।
अब मेरी ज़िम्मेदारी है। आप यहीं रुकिए।
पापा का सामान
मैं कहाँ हूँ?
मैं कौन हूँ?
तुम वह हो, जो इटर्निया में फिर से शांति बहाल करेगा।
ग्रेस्कल का मसीहा।
एडम।
शुक्र है ज़ोडैक का, तुम ज़िंदा हो!
शायद तुमने अभी-अभी जादूगरनी को भगा दिया।
वह जादूगरनी नहीं थी।
मुझे सच में लगता है कि वह जादूगरनी थी।
ठीक है।
तुम्हें कहीं चोट आई है?
अजीब बात है, पर नहीं।
अच्छा है।
चलो, अंधेरा होने लगा है।
हम आज रात यहीं रहेंगे और कल सुबह होते ही निकल जाएँगे।
क्या हुआ?
कुछ नहीं। बस आपको बहुत समय से इस तरह नहीं देखा है।
अब क्या कहूँ, सेनापति मेरे अंदर कहीं तो है।
उम्मीद है वह आपको मिल जाए।
अरे, ज़रा एक सेकंड रुको।
यह क्या है?
एक-एक ड्रिंक हो जाए?
पापा, आप मज़ाक कर रहे हैं क्या?
क्या हुआ? चलो भी। बैठ जाओ।
एकाध बोतल खोलते हैं। किस्से सुनाएँगे, गाने गाएँगे।
अगर हर जीत का जश्न नहीं मनाएँगे...
जीत? कौन सी जीत?
हम मरे नहीं।
आपको यह जीत लगती है?
टीला, इतनी मेहनत के बाद, यह हक बनता है।
आप 15 साल से यह हक़ लेकर बैठे हैं।
चलो, तेरे मेरे लिए और बची है। आओ। बैठो।
यह जाम इस बात के नाम कि तलवार...
और ग्रेस्कल का मसीहा वापस आ गए!
किसी का हाथ उखाड़ लेना...
जश्न मनाने की वजह नहीं होनी चाहिए।
देखो, या तो वह बचता या तुम।
पर क्या अब कोई...
औरों को समझने और सुनने की कोशिश नहीं करता?
लोग खुलकर बात नहीं करते?
बातें?
अगर कोई तलवार लेकर तुम्हारे परिवार पर हमला करने आए, तो तुम क्या करोगे?
हाँ, मैं समझता हूँ। आप चाहते हैं... ऐसे लोगों से लड़ना पड़ता है, है ना?
नहीं, परिवार की हिफ़ाज़त करनी पड़ती है।
तुम्हारा नज़रिया गलत है।
मतलब, तुम लड़ने-मरने वाले वहशियों से चिढ़ते हो। देखो, वे कितने पिछड़े हुए हैं।
पर जब जंग छिड़ती है, तो कोई कवि सामने नहीं आता।
बस सूरमा सामने आकर लड़ता है।
और वह ये सब शोहरत पाने के लिए नहीं करता।
वह ये बस इसलिए करता है...
ताकि उसके बच्चे एक और सुबह का सूरज देख पाएँ।
और जहाँ तक मुझे पता है, उसी को असली मर्द कहते हैं।
ज़रूरत पड़ने पर, वह उठकर खड़ा हो जाता है।
तुम्हारी तरह।
जिससे याद आया...
तुम काफ़ी अच्छा लड़े।
आपने पहले कभी मेरी तारीफ़ नहीं की।
मतलब, तुम्हारा तरीका उतना मँझा हुआ नहीं है।
और तुम्हारी तकनीक थोड़ी और बेहतर हो सकती है।
- पर ठीक है। - आप लौट आए।
अब आप फिर से वही डंकन बन गए, जो मुझे याद हैं।
अच्छा है।
सुनो, क्या तुम इसे उठाने में मेरी मदद करोगे?
यह बहुत भारी है...
- तो अगर तुम ज़रा... - अरे! हाँ।
- तुम्हारा लंगोट मेरे... माफ़ करना। - कोई बात नहीं।
तो, एक शूरवीर योद्धा बनकर कैसा लग रहा है?
सब देखा जाए, तो बहुत अच्छा लग रहा है।
पर पता नहीं मेरी शर्ट कहाँ गई।
और मेरी पैंट।
वे वापस आ जाएँगे या मुझे हर बार नए कपड़े खरीदने पड़ेंगे?
पता है, मुझे तुम्हारी बहुत याद आती थी।
मुझे भी।
मैं तुम्हारे बारे में सोचा करती थी। हर पल।
मैं भी।
सच कहूँ, तो ऐसा एक भी दिन नहीं गया, जब मैंने तुम्हें याद ना किया हो।
मेरा भी।
और यह कि...
हमारी दोस्ती मेरे लिए कितने मायने रखती है।
तुम हमेशा से बहुत अच्छे दोस्त थे।
मेरे बहुत ही अच्छे दोस्त थे। एक छोटे भाई की तरह।
हाँ। तुम हमेशा से मेरे दोस्त रहे हो और हमेशा मेरे दोस्त रहोगे।
और यह कभी नहीं बदलेगा। कभी भी नहीं।
यार।
- हाँ, पता है। अच्छा। ठीक है। - हाँ। एक बोझ उतर गया।
चलो जाकर पापा से वह बोतल ले लेते हैं, इससे पहले कि वह गाने गाने लगें।
हाँ, वह नहीं होना चाहिए।
हाँ।
सावधान, कमज़र्फ़ जाहिलो, यह मैं हूँ...
स्केलेटोर।
और तुम मेरे पैरों तले रेंगने वाले कीड़े भर हो।
रेंगते हुए कीड़े? उसने हमें रेंगते हुए कीड़े कहा।
पर तुम्हारे बीच कोई एक है जिसे लगता है कि उसकी ज़िंदगी का एक बड़ा मकसद है।
सुना है भटका हुआ राजकुमार आखिरकार लौट आया है।
पर अब यह तुम्हारा इटर्निया नहीं रहा, राजकुमार एडम।
अब यह मेरा है। और यहाँ की हर चीज़ मेरी है।
और वह तलवार भी जो तुम्हारे पास है...
क्योंकि वह तुमसे कहीं ज़्यादा शक्तिशाली हाथ के लिए बनी है।
तो, इतना दरियादिल होने के कारण, मैं तुम्हें यह प्रस्ताव देता हूँ।
स्नेक माउंटेन पर आकर स्वोर्ड ऑफ़ पॉवर मुझे दे दो...
तो शायद मैं तुम्हें मिलवा दूँ तुम्हारे...
माँ-बाबा से।
हाँ, वे ज़िंदा हैं और एकदम ठीक हैं।
मतलब, "एकदम ठीक" तो नहीं हैं, पर ज़िंदा हैं।
सोचो, तुम फिर एक बार उनके साथ खुश रह सकते हो।
या वे मर सकते हैं...
तड़प-तड़पकर।
और यह बोझ हमेशा के लिए तुम्हारे दिल पर रहेगा।
तब वह तलवार तुम्हें कितनी भारी लगेगी...
ग्रेस्कल के मसीहा?
मुझे जाना होगा।
इसी वक्त।
एडम! वह तुम्हें फँसा रहा है!
हम यह तलवार स्केलेटोर के हाथों में पड़ने नहीं दे सकते। उसे रोकना नामुमकिन हो जाएगा।
मैं उसे तलवार नहीं दूँगा। मैं उसे इससे मौत के घाट उतार दूँगा।
हम स्केलेटोर की बात कर रहे हैं। तुम ऐसे ही उससे नहीं लड़ सकते।
मेरे हाथों में एक ईश्वर की शक्ति है।
पर तुम ईश्वर नहीं हो। तुम बस एक आदमी हो।
वह मेरे परिवार को ले गया, टीला!
मुझे उन्हें बचाना होगा।
एक असली मर्द यही तो करता है, है ना?
तुम मेरे पापा जैसी बातें कर रहे हो।
क्या वह गलत है?
- देखते हैं। - ए!
मैं जा रहा हूँ, चाहे तुम साथ आओ या ना आओ।
एडम।
हम तुम्हारे साथ हैं।
हर कदम पर।
लगता है जैसे ये हर वक्त मरने पर तुले रहते हैं।
अभी नहीं।
चलो।
स्नेक माउंटेन इस तरफ़ है।
कौन जाने कि अंदर क्या होगा।
वहाँ मेरे माँ-बाबा हैं।
जो मैं करूँ, वही करना।
हैलो, मैं हूँ एडम।
इटर्निया का राजकुमार और कैसल ग्रेस्कल के रहस्यों का रक्षक।
और मेरे पास स्वोर्ड ऑफ़ पॉवर है।
अपना हथियार मेरे हवाले करो।
मैं यह तलवार स्केलेटोर के अलावा और किसी को नहीं दूँगा।
रख लो तलवार।
सैनिको!
इसे और इसके खूबसूरत डोलों को लॉर्ड स्केलेटोर के पास ले जाओ।
बाकी सब मेरे साथ चलेंगे।
कैदखाने तैयार करो।
एडम, उसे धूल चटा देना!
कमाल का नज़ारा है ना?
क्या मैं तुम दोनों को कुछ देर के लिए अकेला छोड़ दूँ?
बाबा?
एडम?
क्या यह तुम ही हो?
हाँ।
मैं ही हूँ।
आँसुओं से भरा पुनर्मिलन बाद में कर लेना।
अब तलवार मुझे दो।
इन्हें जाने दो।
पहले मैंने माँग रखी।
इन्हें जाने दो!
मेरे साथ यह खेल मत खेलना, नटखट बच्चे।
मैं जीतने के लिए खेलता हूँ और...
मैं बेईमानी भी करता हूँ।
छीन लो उसे।
कोशिश करके देख लो।
नहीं। नहीं!
बहुत खूब, ईविल-लिन, यह जम गया है।
शाबाश, राजकुमार एडम। तुम कमाल का लड़े।
पर उससे फ़ायदा क्या हुआ?
एक असली मर्द की तरह मेरा सामना करो।
पहली बात, मैं ऐसा नहीं हूँ और दूसरी बात, मेरा मन नहीं है।
वैसे भी, अब अपना जलवा दिखाने की बारी मेरी है।
क्या कहते हो, महाराज?
क्या मैं इसकी नज़रों के सामने इसी की तलवार से तुम्हारा काम-तमाम कर दूँ?
बिल्कुल।
नहीं।
नहीं!
बाबा?
एडम।
ज़रा देख लूँ मैं तुम्हें।
तुम आ गए।
बहुत वक्त लगा दिया, पर तुम लौट आए।
हाँ, मैं बहुत बदल गया हूँ।
अब मैं वह छोटा सा कमज़ोर बच्चा नहीं रहा।
हाँ।
अब मैं वैसा बन गया हूँ, जैसा आप चाहते थे।
मैं तुम्हें कैसा बनते हुए देखना चाहता था?
वैसा जैसा मैं नहीं था।
नहीं। अरे, मैं यह...
मैं यह नहीं चाहता था।
बचपन में, तुम बहुत छोटे से थे।
इसलिए यह दुनिया...
तुम्हारे लिए बहुत बड़ी लगती थी।
इसलिए मैंने तुम्हें ताकतवर बनाने की कोशिश की...
क्योंकि मैं नहीं चाहता था कि तुम्हें कुछ हो।
और मुझे बस वही तरीका आता था।
मुझे तुमसे बहुत कुछ कहना चाहिए था।
कोई बात नहीं, बाबा।
कोई बात नहीं।
काश मैं तब तुम्हें बेहतर समझ पाता।
काश मैं तुम्हें...
बदलने की कोशिश ना करता।
बाबा, नहीं। रुकिए। रुकिए!
बाबा, अभी आँखें बंद मत कीजिए।
मैंने अब तक अपनी बात कही ही नहीं।
मैं चाहता हूँ कि आप मुझे यह कहते हुए सुनें।
अब तुम दोनों मुझसे हार गए।
तुम ठीक तो हो ना, बेटा?
तुम्हारे कपड़े वापस आ गए।
माँ।
वह चले गए।
मैंने बहुत इंतज़ार किया।
अब मैं फिर से जन्म लूँगा...
और यह ब्रह्मांड मेरी परछाईं तले चरमराएगा।
ग्रेस्कल की अपार शक्ति से...
मुझमें...
है...
शक्ति!
मैंने सही नहीं बोला क्या? कोई गड़बड़ कर दी क्या?
नहीं, यही बोलना है। पर शायद और दम लगाकर बोलना हो?
मुझे ग़ुस्सा मत दिला, लड़की।
यह काम क्यों नहीं कर रहा?
रुकिए!
बताओ यह काम क्यों नहीं कर रहा।
मैं एक अनुष्ठान करके देख सकती हूँ।
हम यह तलवार ग्रेस्कल वापस ले जाएँगे...
वापस उसकी वेदी पर रखेंगे, मुझे यकीन है उससे काम हो जाएगा।
उसी में तुम्हारी भलाई है।
मेरा शिप तैयार करो।
हे, बच्चे...
बात करना चाहोगे?
एडम, देखो, मुझे नहीं आता है ज़्यादा...
बातें करना। मतलब, क्या चल रहा है...
तुम्हारे मन में। मतलब...
- जज़्बात? - हाँ। वही।
पर मैं एक बात जानता हूँ।
मुझे पता है कि नाकाम होना कैसा महसूस होता है।
यह समझ आना कि तुम वह नहीं हो, जो तुम खुद को समझते थे।
बेहतर यही है कि वह मुझे एक बूढ़ा शराबी समझे जो बचाने की कोशिश करने लायक तो है...
बजाय ऐसा बूढ़ा आदमी समझने के, जो किसी लायक नहीं।
मैंने उसे निराश किया है।
मैंने तुम्हें भी निराश किया है, एडम।
मैंने वादा किया था कि मैं तुम सबकी हिफ़ाज़त करूँगा। पर...
मैं नाकाम रहा।
बाप रे।
आपको याद है कि आप मुझसे क्या कहते थे...
जब बचपन में मैं किसी से पिट जाता था?
हाँ, मैं कहता था, "20 बार ऊठक-बैठक करो।"
नहीं। आप कहते थे...
"फिर से सिर उठाकर...
"खड़े हो जाओ।"
शायद हमें यह साथ में करना चाहिए।
क्या कहते हो?
ज़रूर।
हैलो।
मैं किसी को तुमसे मिलवाने लाई हूँ।
क्रिंजर?
हे भगवान।
क्या मैं तुम्हें चाट सकता हूँ?
हाँ, बिल्कुल।
अरे, बाप रे।
तुम्हारी बहुत याद आई, दोस्त।
यकीन नहीं होता कि तुम यहाँ आ गए।
यकीन नहीं होता कि हम सब यहाँ हैं।
इटर्निया के सारे हीरो।
एडम, तुम ठीक तो हो ना?
हाँ। एकदम ठीक हूँ।
आ जाओ। जल्दी। जंग की तैयारी करने के लिए आ जाओ।
नहीं, जंग की तैयारी नहीं है, बस बातें करनी हैं। बातें।
ठीक है। जंग के बारे में बातें करने के लिए आ जाओ। जल्दी!
ज़रा मेरी बात ध्यान से सुनिए।
मैं चाहता हूँ कि हम सब मिलकर यहाँ से बच निकलने का कोई रास्ता ढूँढ़ें।
क्या?
यह युद्ध के पहले का भाषण है क्या?
भाषण नहीं, टीम बिल्डिंग है। साथ मिलकर काम करना सीखेंगे।
- कौन है यह बंदा? - हाँ। तुम हो कौन?
मैं हूँ एडम, इटर्निया का राजकुमार।
माफ़ करना। हैलो।
मुझे तो लगा था कि एडम मर चुका है।
ए। अपनी गर्दन छोटी करो। इसे बोलने दो।
नहीं। मैं मरा नहीं।
जैसा कि आप देख सकते हैं, मैं एकदम ज़िंदा हूँ।
- क्या कहा इसने? - ज़ोर से बोलो। सुनाई नहीं दे रहा।
ठीक है। माफ़ करना। जब मैं पृथ्वी पर था...
मैंने सीखा कि किसी भी कंपनी की कामयाबी बस एक आदमी...
या एक औरत पर नहीं टिकी होती...
या वह जो भी हो।
समझ गए ना?
उसके लिए बहुत से लोगों को साथ मिलकर काम करना होता है।
- कंपनी? - हम एक कैदखाने में हैं।
हाँ, मुझे पता है।
देखो, मुझे पता है तुममें से ज़्यादातर लोग मुझे नहीं जानते।
पर मैं तुम सबको जानता हूँ।
मैकनेक।
एक हीरो जो इंसानी पेरिस्कोप है।
और धक्काबाज़।
तुम टक्कर मारकर उड़ा देते हो!
और मर्द भी हो।
हाँ, बिल्कुल।
और तुम हो मुक्केबाज़! तुम मुक्का मारते हो!
हाँ, बिल्कुल!
और डीयान।
तुम बचपन में मुझे धक्का मारकर लॉकर पर गिरा देती थी, तो...
हाँ, बिल्कुल!
मैं तुम सबको जानता हूँ।
मैंने तुम्हें अपने दिल के करीब रखा है।
इटर्निया मेरी ज़िंदगी का हिस्सा है...
मेरा घर है और मैं उसके लिए लड़ूँगा।
पर मैं यह अकेले नहीं कर सकता।
मुझे तुम सबकी मदद चाहिए।
अकेले काम करके मैं बस यहाँ पहुँच गया। इसीलिए हम सब यहाँ पहुँच गए। है ना?
पर अगर हम मिलकर काम करें, तो यह बदल सकते हैं।
देखो, हमें एक-दूसरे का साथ देना होगा।
रास्ते का रोड़ा नहीं बनना।
क्योंकि उसका कोई फ़ायदा नहीं।
पर अगर हमने एक-दूसरे का साथ दिया...
तो ऐसा कुछ नहीं जो हम हासिल ना कर सकें।
साथ मिलकर।
हाँ।
तो हम अपना घर वापस हासिल करके रहेंगे। साथ मिलकर।
एलन की जय हो।
मेरा नाम एडम है, यार।
एडम।
पर हम यहाँ रहकर क्या कर सकते हैं? ये सलाखें फ़ोटेनियम की बनी हैं।
इन्हें तोड़ना नामुमकिन है।
ये दीवारें पत्थरों से बनी हैं।
मुक्केबाज़।
धक्काबाज़।
तुम सब सुनो।
एक सवाल पूछता हूँ।
तुम सब कभी जिम गए हो?
"जिम" क्या होता है?
हे भगवान।
कोई भी इस तरफ़ आए, तो उसे मार गिराना।
औरतों और बच्चों को... सबसे पहले।
शाबाश।
चलो, ईविल-लिन...
जीत नज़दीक है।
क्या आप इसे ठीक कर सकते हैं?
फिर से जंग के लिए प्रोग्राम कर सकते हैं?
पिछली बार इसने मुझे मारने की कोशिश की थी।
गलती से। वह बस एक गलती थी।
यह हमेशा यही कहती है।
मुझे इस पर भरोसा है, तो...
मैं... हाँ, ठीक है।
- ठीक है। - ठीक है।
मेरी जान मत लेना, ठीक है?
रुको, यह पहले से तुम्हारे पास था?
जैसा कि हमने तय किया था, मुझे मत मारना।
मैंने कोई वादा नहीं किया।
वाह।
बहुत अच्छे।
ठीक है। शुरू करो!
- साँस नहीं ले पा रहा। - मेरे फेफड़े जल रहे हैं!
- मुझे उल्टी आ रही है। - इतनी धूल क्यों है?
- वे भाग रहे हैं! - उन्हें बचकर निकलने मत देना!
ठीक है, खोपड़ी चाटने वाले बदज़ात चमचों।
तुम्हारे शिप कहाँ हैं?
वे आ रहे हैं।
रोबोटो और मैं उन्हें रोककर रखेंगे, तब तक तुम लोग अपना कमाल दिखाओ।
पापा।
क्या आप सच में यह कर पाएँगे?
नहीं, मुझे नहीं पता, पर मैं पूरी कोशिश करूँगा।
मुझे पता है।
तुम बहुत दमदार हो।
मुझसे कहीं ज़्यादा दमदार हो।
काश मैं तुम जैसा मर्द बन पाता।
- शुक्रिया? - हाँ, यहाँ आओ।
मैं आप लोगों से प्यार करता हूँ।
बहुत प्यारी बात कही।
- एडम, यह पल हमारा है। - तो...
हाँ। ज़रा हटोगे यहाँ से?
- हाँ। ठीक है। - ठीक है। शुक्रिया।
अच्छा लगा।
- हम तीनों का एक खूबसूरत पल। - कोई बात नहीं।
ठीक है।
- ठीक है। हाँ, हम... - जाओ।
बहुत अच्छे।
पीछे हटने के लिए देर हो चुकी है क्या?
मुझे कोई कवच वगैरह पहन लेनी चाहिए थी ना? यह काफ़ी खतरनाक लग रहा है।
डरपोक बिल्ली।
टीला! सच में?
यह कोई बिल्ली रानी नहीं है। यह जंगी बिलौटा है।
- नहीं, ऐसा नहीं है। - बिल्कुल है।
मैं ऐसा बिल्कुल नहीं हूँ।
ठीक है। बस इस बार के लिए। चढ़ जाओ।
अगली बार मैं कवच ज़रूर पहनूँगा।
हाँ! चलो इन बदमाशों को छठी का दूध याद दिलाते हैं!
उड़ा दो इनको, धक्काबाज़।
माफ़ करना।
हमला हुआ है!
अब मैं तुम्हें दिखाता हूँ कि एक सच्चा मर्द शक्ति मिलने पर क्या करता है।
नहीं!
अब बचा ले खुद को, चुड़ैल।
यह कैसा रहेगा? हम दोनों यहाँ से निकल लेते हैं, ये लोग आपस में निपट लेंगे।
कोशिश अच्छी थी।
तुम वाकई अपने बाप की ही बेटी हो।
हाँ, बिल्कुल।
ए, चलो, इनकी पार्टी में बिन बुलाए पहुँच जाते हैं!
यह रहा मेरा बुलावा।
नहीं, अगर बुलावा मिला हो, तो तुम बिन बुलाए नहीं...
मैं आ रहा हूँ। इन कमीनों को गोली से उड़ाने जा रहा हूँ।
तुम इस पार्टी वाली मिसाल को कुछ ज़्यादा ही खींच रहे हो।
यह ज़बरदस्त लग रहा है ना? है कि नहीं?
वे उस कैसल तक नहीं पहुँच पाएँगे।
जब तक मैं खड़ा हूँ, नहीं पहुँचेंगे।
जब से हम मिले हैं, तुम्हें मुश्किल से खड़े देखा है।
तुम्हारे पास कोई मिसाइल बची है?
हाँ। एक बची है।
काफ़ी है।
हाँ!
वह क्या है?
भागो! भागो!
बचो!
डंकन?
पहचाना मुझे?
याद है मैं कौन हुआ करता था?
शाही फ़ौज का कमांडर।
महाराज का सेनापति।
पर आज...
मैं एक नया आदमी बन गया हूँ!
- ए। - डंकन?
रोबोटो!
खबरदार जो तुमने पावर कम की।
उससे कोई फ़र्क नहीं पड़ता।
अस्तित्व बहुत सी बेमानी बातों की एक श्रंखला है जिसका अंत अनंत शून्य में होता है।
यह हुई ना बात।
सीधा खड़ा रह, सिरफिरे पहलवान!
मैं तुझे खत्म करने की कोशिश कर रहा हूँ!
अरे, देखो तो ज़रा।
लगता है तुम्हारी तलवार किसी काम की नहीं।
बस खेलने का एक सस्ता सा खिलौना है।
यह नहीं हो सकता।
मैं जानना चाहता हूँ।
इसके बगैर, किस लायक हो तुम?
कौन हो तुम?
देखते हैं।
जलवा दिखा दे, यार!
क्या बात है, यार।
तुमसे एक बात सच-सच कहूँ, एडम?
मुझे हमेशा से पता था कि तुम कोई तगड़े पहलवान नहीं हो।
मुझे नहीं लगता कि तुम कभी दमदार थे भी।
तुम शायद पिद्दी रहे होगे।
और जो तुम्हें तंग नहीं करते थे...
उन्हें बस तुम पर तरस आता होगा।
पकड़ो!
ऐसा नहीं था।
नहीं?
वह कैसा था?
क्या?
तुम्हारा ग्रह।
वह कैसा था?
मतलब, वह...
वह बहुत खूबसूरत था।
तुमने ऐसा कुछ पहले कभी नहीं देखा होगा।
हे भगवान, क्या तुम कभी सेडोना गए हो?
क्या?
यह जगह तुम्हारे लिए सही लगती है।
एक बदरंग दुनिया जहाँ हर पल नाकामी की शर्मिंदगी छाई रहती है।
एडम! क्या हम बाद में बात कर सकते हैं? अभी मुझे डैरिल का परफ़ोर्मेंस रिव्यू करना है।
यह शैतान कौन है, एडम?
यही वह शैतान है। इसने मेरी तलवार तोड़ दी।
लो, फिर से तलवार की बातें करने लगे!
जब तुम यहाँ थे, मैंने एक पूरे ग्रह पर जीत हासिल कर ली थी...
वैसे, यह है क्या?
ह्यूमन रिसोर्स है।
ह्यूमन रिसोर्स?
अरे, एडम, बदमाश कहीं के।
चलो भी।
अपने ज़बरदस्त डोलों-शोलों और दमदार जाँघों के बीच लटकती अपनी तलवार लेकर...
तुम हीरो होने का नाटक कर सकते हो।
पर रहोगे तो तुम एक नाकारा ही।
इटर्निया तुम्हारा घर नहीं है।
वह बस उस चीज़ का सपना है, जो तुम नहीं हो।
और वह सपना...
खत्म हुआ।
एडम!
ए, एडम...
तुम ठीक तो हो ना?
हाँ।
लग रहा है जैसे मैं मर चुका हूँ।
बाप रे।
भारी बात कह गए, यार।
कुछ चाहिए हो, तो मुझे बता देना।
लगता है तुम्हारी एक ड्रॉइंग गिर गई है।
तो...
यह लो।
ठीक है।
वैसे, किराया देने से ठीक पहले मरना फ़ायदेमंद तो है।
नहीं, मैं देख लूँगा।
उठो।
तुम बोलने वाली चिड़िया हो।
हाँ।
अजीब बात है।
तुम्हारे पास एक बोलने वाली बिल्ली थी।
बात तो सही है।
तो अब सब खत्म, है ना?
मैं मर गया?
शायद।
उठो!
अगर मैं मर चुका हूँ, तो उठ कैसे सकता हूँ?
तुममें वह शक्ति है।
नहीं।
अब नहीं है।
तलवार टूट चुकी है।
कौन सी तलवार?
वही तलवार... जिसे स्वोर्ड ऑफ़ पॉवर कहते हैं।
अच्छा, वह। उसका क्या?
वही तो स्वोर्ड ऑफ़ पॉवर है।
"जो तलवार उठाएगा...
"उसके पास शक्ति होगी।"
एडम, अपनी जादुई तलवार उठाते वक्त तुम क्या बोलते हो?
ग्रेस्कल की अपार शक्ति से...
हाँ, आगे बोलो।
मुझमें है शक्ति।
बिल्कुल सही कहा। शक्ति तुममें है।
तलवार में नहीं।
तुम्हें।
मैंने तुम्हें चुना है।
तुमसे पहले रहे शूरवीरों के हाथ में, यह शक्ति बेहिसाब ताकत थी।
पर तुम्हारे हाथों में, यह उससे कहीं बढ़कर है।
तुम्हारे हाथों में यह समझदारी है, हमदर्दी है।
इंसानियत है।
इसलिए मैंने तुम्हें इसका ज़रिया चुना है, एडम।
मैं उसका ज़रिया हूँ।
अब तुम तैयार हो।
ग्रेस्कल की अपार शक्ति से...
मुझमें है शक्ति!
ओ तेरी की।
हाँ!
स्केलेटोर...
मेरे पास तुम्हारे लिए एक प्रस्ताव है।
क्यों ना हम...
यह खून-खराबा छोड़कर आमने-सामने बातें कर लें?
बस खुलकर बातें करेंगे।
तुमने मेरी पूरी दुनिया तबाह कर दी।
तुमने सबको बहुत दुख-दर्द दिया है।
और शायद उसकी वजह यह है कि तुम राजा नहीं बन सके।
शायद उसकी वजह यह है कि तुम्हें बचपन में प्यार नहीं मिला।
मुझे इस बात से फ़र्क नहीं पड़ता कि तुम कौन हो।
बस यह मायने रखता है कि तुम क्या करते हो।
तो वही करो, जो सही है।
अरे, बेवकूफ़।
हट्टे-कट्टे फट्टू।
यहाँ कुछ सही नहीं होगा।
मेरे अंदर ऐसी कोई अच्छाई नहीं है, जो तुम बाहर ला सको।
तुम ऐसा कुछ नहीं कह सकते जिससे मेरा स्वभाव बदले...
क्योंकि मैं...
हूँ खलनायक।
और यह एहसास कमाल का लगता है।
देखो ज़रा खुद को।
एक कमज़ोर, नाकारा बच्चे हो तुम।
हाँ, तुम्हारे पास शक्ति ज़रूर है, पर तुम उसे इस्तेमाल करने से डरते हो।
तुम तो उसे इस्तेमाल करना भी नहीं जानते।
मुझे उसे इस्तेमाल करना बखूबी आता है।
बस मैं करना नहीं चाहता।
बस इतना ही दम है तुममें?
मैंने खुद को रोक रखा था।
बात करना चाहते हो?
ठीक है। किस बारे में बात करना चाहते हो?
बात करने का वक्त गया।
उठ जा, स्क्विंक।
यह लो।
शुक्रिया।
छह महीने बाद
कितना मज़ा आया ना, जैसे तूने उस दरिंदे को पकड़ा और मैंने उसका हाथ निचोड़ा...
- तो, क्या कहते हो? - हमने उन सबको मार डाला।
वाह!
लग रहा है जैसे कुछ पहना नहीं है।
हैलो, एडम।
हैलो।
अब कैसे हैं तुम्हारे...
जज़्बात वगैरह?
बढ़िया है। सब बढ़िया है।
बस तुमसे कहना चाहता था...
कि अगर तुम कभी दिल की बात करना चाहो...
तो मैं यहीं हूँ।
सही है।
या अगर तुम पंजा लड़ाना चाहो तो।
या अगर मुझसे पिटना चाहो, तो भी मैं यहीं हूँ। ठीक है?
मैं भी।
इटर्निया के सूरमा।
देखो उन्हें।
बचपन में तुम जिन हीरो की तस्वीरें बनाया करते थे।
धक्काबाज़...
मुक्केबाज़...
और उस बंदे को तुमने क्या नाम दिया था?
- अरे, वह मैकनेक है। - हाँ।
बहुत खिजाऊ है।
हाँ।
क्या तुमने कभी मेरा कोई नाम रखा था?
युद्ध की देवी।
क्योंकि मैं बच्चा ही तो था, तो...
- हाँ, बड़ा दमदार नाम है। - बढ़िया है।
- इस बारे में ज़्यादा मत सोचो।
तुमने अपना भी कोई नाम रखा था ना?
- नहीं। - हाँ, रखा था। चलो भी।
बताओ।
तुम हँसोगी।
हाँ, शायद, पर बता दो।
क्या नाम था?
ही-मैन।
क्या?
ही-मैन।
जितना सोचा था, उससे भी घटिया नाम है।
- इसकी कोई तुक है? - इसका मतलब क्या है?
मतलब एक दमदार आदमी।
- एक हट्टा-कट्टा बंदा। - हाँ।
- क्यों? मर्दानगी ज़्यादा हो गई क्या? - नहीं।
वाह, नाम एकदम मर्दाना है। और तुम भी मर्दाना हो।
अच्छा नाम है।
ओय, तुम क्या कहते हो?
हाँ। हाँ, यार, यह...
मस्त है।
यह मस्त है कि यह सब सच है और मैं पागल नहीं था।
हाँ, अब मैं एक हरे शेर के पास खड़ा हूँ।
यह किसने सोचा था।
पर, सुनो, शुक्रिया...
मुझे यहाँ लाकर यह सब सच साबित करने के लिए।
मेरी लाल बत्ती चमक रही है।
मुझे एक एवियॉन गाँव से खतरे का सिग्नल मिल रहा है।
लगता है यह काम ही-मैन को ही करना होगा।
ही-मैन।
हाँ, मैं जाकर वह काम करता हूँ। देखो...
वहाँ पर। तो...
क्रिंजर।
यह करना ज़रूरी है क्या?
यह फिर से छिपकर कपड़े बदलने के लिए भाग रहा है क्या?
हाँ।
क्या उसे लगता है कि हम भूल गए हैं? लगभग सबको पता है।
वह चाहे तो हम दूसरी ओर मुड़कर खड़े हो सकते हैं।
नहीं, उसे अपने तरीके से काम करने दो।
ही - मैन एंड द मास्टर्स ऑफ द यूनिवर्स
आज की कहानी में, हमने देखा कि डोले-शोले होने से कोई मर्द नहीं बनता।
और अगर चेहरे की जगह खोपड़ी हो, तो यह बात पक्की है...
कि तुम ही खलनायक हो।
फिर मिलेंगे।
हममें है शक्ति झगड़ा सुलझाने की
खलनायक के डायलॉग हीरो के डायलॉग
हममें है शक्ति
मास्टर्स ऑफ द यूनिवर्स
मैंने तो उम्मीद छोड़ दी थी।
दोनों बच्चों की।
शायद एक दिन आपकी बेटी भी लौट आएगी।
फ़ोर्स कैप्टन अडोरा?
नहीं।
अब नहीं।
कहना पड़ेगा, तुम्हारी हालत बिगड़ गई है।